लंदन में कर रहे चंदू चैंपियन की शूटिंग, फिजिकल ट्रांसफॉर्मेशन से भी गुजरे
Kartik Aaryan Underwater Scene Shoot सुनने में आया है कि कार्तिक ने 102 डिग्री फीवर होने के बावजूद इस फिल्म की शूटिंग कैंसल नहीं की।
कार्तिक आर्यन इन दिनों अपनी अगली फिल्म ‘चंदू चैंपियन’ की शूटिंग कर रहे हैं। सुनने में आया है कि कार्तिक ने 102 डिग्री फीवर होने के बावजूद इस फिल्म की शूटिंग कैंसल नहीं की।
फीवर होने के बावजूद एक्टर ने लंदन की फ्लाइट पकड़ी। वहां पहुंचकर उन्होंने उन स्पाेर्ट्स सीक्वेंस की शूटिंग की जिसमें अंडरवॉटर सीन्स भी शामिल थे।
शेड्यूल को पोस्टपोन नहीं करना चाहते थे
ई-टाइम्स से बात करते हुए फिल्म से जुड़े एक सोर्स ने बताया, ‘कार्तिक की लंदन फ्लाइट एक दिन के लिए पोस्टपोन हो गई थी क्योंकि वो बीमार पड़ गए थे। उन्हें हाई फीवर था पर उसके बाद भी वो लंदन गए क्योंकि वे इस शूट शेड्यूल को प्रभावित नहीं होने देना चाहते थे।’
डेडिकेशन से इंम्प्रेस हुए कबीर खान
सोर्स ने आगे बताया, ‘लंदन में यह प्रोडक्शन शेड्यूल बहुत इम्पॉर्टेंट था क्योंकि इसकी लोकेशन बुकिंग री-शेड्यूल नहीं हो सकती थी। कार्तिक को इसकी अहमियत पता थी और ऐसे में वो बुखार में भी अंडरवॉटर सीक्वेंस शूट करते रहे। उनकी इस डेडिकेशन को देखकर डायरेक्टर कबीर खान बहुत इम्प्रेस हुए। फिल्म के लंदन बेस्ड शेड्यूल की शूटिंग कुछ हफ्तों में पूरी हो जाएगी।
पैरालिंपिक गोल्ड मेडलिस्ट मुरलीकांत की कहानी
कबीर खान निर्देशित यह फिल्म इंडिया के पहले पैरालिंपिक गोल्ड मेडलिस्ट मुरलीकांत पेटकर की लाइफ पर बेस्ड है। पेटकर ने 1972 में जर्मनी में हुए समर पैरालिम्पिक्स में गोल्ड मेडल अपने नाम किया था। उन्होंने 50 मीटर फ्री-स्टाइलिंग 37.33 सेकंड्स में पूरी करके रिकॉर्ड बनाया था।
अगले साल रिलीज होगी फिल्म
कार्तिक ने इस फिल्म के लिए काफी इंटेंस प्रिपरेशन की है। फिल्म के लिए वो फिजिकल ट्रांसफॉर्मेशन से गुजर रहे हैं। मेकर्स इस फिल्म को अगले साल 14 जून को रिलीज करने की प्लानिंग कर रहे हैं।
सुशांत के लिए थी ड्रीम फिल्म
कार्तिक आर्यन से पहले इस फिल्म को सुशांत सिंह राजपूत करने वाले थे। उन्होंने मुरलीकांत पेटकर के घर जाकर उनसे मुलाकात भी की थी। सुशांत के लिए यह एक ड्रीम फिल्म थी।